CELEX: C2005/229/15
Language: da
Date: 2005-09-17 00:00:00
Title: Sag C-277/05: Anmodning om præjudiciel afgørelse forelagt ved kendelse afsagt den 18. maj 2005 af Conseil d'État (Frankrig), tvistemålsafdelingen, i sagen Société Thermale d'Eugénie-les-Bains mod Ministère de l'Économie, des Finances et de l'Industrie

17.9.2005   
            
            
               DA
            
            
               Den Europæiske Unions Tidende
            
            
               C 229/7
            
         Anmodning om præjudiciel afgørelse forelagt ved kendelse afsagt den 18. maj 2005 af Conseil d'État (Frankrig), tvistemålsafdelingen, i sagen Société Thermale d'Eugénie-les-Bains mod Ministère de l'Économie, des Finances et de l'Industrie
   (Sag C-277/05)
   (2005/C 229/15)
   Processprog: fransk
   Ved kendelse afsagt den 18. maj 2005, indgået til Domstolens Justitskontor den 5. juli 2005, har Conseil d'État (Frankrig), tvistemålsafdelingen, i sagen Société Thermale d'Eugénie-les-Bains mod Ministère de l'Économie, des Finances et de l'Industrie forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Conseil d'État (Frankrig), tvistemålsafdelingen, har anmodet EF-Domstolen om at tage stilling til spørgsmålet, om beløb, der erlægges i form af et depositum inden for rammerne af en aftale om merværdiafgiftspligtig levering af tjenesteydelser, når kunden gør brug af sin mulighed for annullation, og depositummet beholdes af sælgeren, skal betragtes som vederlag for den tjenesteydelse, der består i at foretage en reservation, og som sådan pålægges merværdiafgift, eller om disse beløb skal betragtes som erstatning for det tab som indtræder, såfremt kunden udebliver, uden direkte forbindelse med nogen som helst form for levering af tjenesteydelser mod vederlag, og derfor ikke som sådan er afgiftspligtige.